Prostitució i covid-19: empeses a exercir per evitar la pobresa | betevé\nProstitució i covid-19: empeses a exercir per evitar la pobresa\nL'associació Metges del Món lamenta que algunes persones continuen prostituint-se malgrat l'estat d'alarma\nMarta Font Marsal | diumenge, 5 d'abril del 2020, a les 17.56\nUn dels sectors que està notant amb força la crisi del coronavirus és la prostitució. Les persones que l’exerceixen s’han hagut d’aturar amb l’estat d’alarma i més d’una, per tant, s’ha quedat sense ingressos. L’associació Metges del Món lamenta, però, que en alguns casos s’han vist obligades a exercir la prostitució per evitar la pobresa. També ho alerta l’Alejandro, treballador sexual a Barcelona.\n“Actualment s’està exercint la prostitució per manca de suport del govern. És un risc per al client, però qui més l’assumeix és la persona que es prostitueix per necessitat, per menjar i viure”, explica l’Alejandro, que prefereix no revelar el seu nom complet. Aquests dies de confinament s’ha acostat al Centre de Serveis Socials del Raval per demanar ajut perquè se sent desemparat.\nL’Alejandro, treballador sexual a Barcelona\nTot s’agreuja per a les víctimes de tràfic\nMetges del Món, que dona suport a persones que es prostitueixen a tot l’estat, constata, el relat d’aquest jove. En un comunicat, l’associació denuncia que algunes es veuen empeses a exercir durant l’estat d’alarma per no quedar-se sense res. I això s’agreuja, expliquen, amb les víctimes de tràfic, perquè el deute amb els explotadors augmenta a mesura que s’allarga el període de confinament.\nSegons Laia Miller, responsable d’inclusió social de l’entitat a Catalunya, “és imprescindible que les administracions públiques posin fil a l’agulla. Som conscients que estem en situació de precarietat global, però hem de pensar en els col·lectius que estan en condicions més complexes”. “Elles viuen en parada econòmica des de fa molt de temps“, sentencia.\nDes de Metges del Món fan seguiment per telèfon a diverses dones, i han detectat que, sobretot, tenen problemes per comprar menjar i pagar el lloguer a final de mes. La setmana vinent tenen previst repartir fins a 60 àpats amb la col·laboració del Banc dels Aliments.\nEl Sindicat OTRAS crida a recaptar fons\nD’altra banda, diversos col·lectius de treballadores sexuals també s’han organitzat. És el cas del Sindicat OTRAS, que ha iniciat una campanya per recollir fons i, així, ajudar les més perjudicades. En la segona edició de la crida, de moment han aconseguit gairebé 4.500 euros.\n— coronavirus — prostitució — serveis socials


Focus Europa: Afectacions del Brexit a l’entorn regulatori del Regne Unit. ACCIÓ - Agència per la competitivitat de l'empresa Agenda. ACCIÓ - Agència per la Competitivitat de l'Empresa\nFocus Europa: Afectacions del Brexit a l’entorn regulatori del Regne Unit\nDe 09.15 h\ta 10.45 h\nEl Regne Unit va abandonar la Unió Europea la mitjanit del 31 de gener del 2020, tot entrant en un període de transició. Aquest període temporal s'ha pactat com a part de l’acord de retirada i durarà fins com a mínim el 31 de desembre de 2020. Fins aleshores, la situació romandrà sense canvis per als ciutadans, els consumidors, les empreses, els inversors, els estudiants i els investigadors, tant a la UE com al Regne Unit.\nÉs molt important que les empreses que mantenen relacions empresarials amb el Regne Unit es preparin per treballar d’una nova manera, tot avançant-se als canvis més imminents i preparant plans de contingència. En aquesta sessió, Carmen Muler, especialista en l’àmbit regulatori de KPMG, explicarà en detall les implicacions que comportarà la sortida del Regne Unit de la UE en l'àmbit de la regulació i recomanacions per preparar-se.\nConèixer els impactes en l'entorn regulatori, un cop Regne Unit esdevingui un país tercer.\nUna empresa amb relació comercial al Regne Unit.


Alternativa | 31 Desembre, 2007 07:00 | Compartir:\nPer terminar l'any un nou excel·lent article de na Toñi.\nQuan el PSOE va guanyar les eleccions fa quatre anys, les primeres decisions del govern de Zapatero varen ser molt esperançadores per a molta de gent progressista. La tornada immediata de les tropes d’Iraq i la llei de matrimonis homosexuals, entre d’altres, ens varen fer pensar a molts que a la fi un govern socialista estava fent polítiques d’esquerres. Malauradament, a mesura que la legislatura ha anat avançant, aquestes polítiques han anat desapareixent, i molts ens hem sentit molt decebuts quan s’han fet reformes educatives timorates, quan no s’ha xerrat de l’eutanàsia o quan s’han plegat als desitjos de l’església (la fotografia de la vicepresidenta, tocada amb aquell capell ridícul, firmant un pacte de no agressió amb el cap dels bisbes posava els pèls de punta!).\nNo entén molt bé perquè s’ha produït aquesta escora cap a la dreta. Supòs que hi ha vàries raons. A mesura que s’apropava l’hora d’anar a votar és probable que hi hagi hagut indicacions de no tocar temes que puguin produir un enfrontament amb l’església i amb la dreta que tant de gust li havia agafat a les manifestacions. Segurament també s’ha intentat contentar els sector més conservadors (Bono i companyia) dins del propi PSOE. I, last but not least, es tractaria de guanyar el vot d’aquest famós centre que suposadament dóna la victòria a les eleccions generals en aquest país. Jo no acab de tenir clar que hi hagi un milió i mig de persones que canviïn el seu vot depenent de si el PP o el PSOE fan polítiques centristes (de fet, no conec ningú que hagi votat el PP a unes eleccions i el PSOE a les següents o a l’inrevés). Pens que, quan guanya el PSOE, és perquè ha aconseguit la mobilització de tot el seu electoral, fins i tot el sector més crític, que justament és el que està més a l’esquerra. Si el PP guanya –la dreta sempre vota, i vota junta- és perquè el votant d’esquerres ha castigat la seva opció natural, i ho fa, no votant el PP, sinó quedant-se a casa seva el dia de les eleccions.\nEl que està passant amb l’avortament durant aquestes setmanes és un exemple més d’aquest viatge al centre (jo diria a la dreta) del PSOE. No hauríem d’oblidar que una promesa electoral de l’equip de Zapatero era la reforma de la llei d’interrupció de l’embaràs. Doncs bé, no només no han complert la seva promesa, sinó que han perdut una excel.lent oportunitat de posicionar-se com a govern de progrés després d’haver rebutjat la proposta d’IU-ICV al Congrés dels Diputats el passat dimarts 18 de desembre. Aquesta proposta l’únic que demanava és que s’obrís un diàleg per avançar a la futura reforma de la llei. Ho torn repetir: el PSOE va votar “no” al fet d’obrir un diàleg sobre la llei de l’avortament. No consola gens que certs diputats socialistes hagin romput la disciplina de vot abstenint-se o votant a favor.\nLa llei de l’avortament tal i com està plantejada avui en dia és injusta i hipòcrita. És injusta perquè no garanteix els drets de totes les dones: si una té doblers, anirà a una clínica privada (on es fan el 97% dels avortaments a Espanya), i no tendrà cap problema; però si és una dona immigrant o sense recursos, ho tendrà molt més difícil. I la llei és hipòcrita, perquè, acollint-se la immensa majoria de dones al tercer supòsit (el de la salut mental de la mare) s’està aconseguint que metges, psiquiatres i dones diguin i firmin mentires.\nL’avortament a Espanya hauria de ser el que correspon a un país modern, obert, tolerant i progressista: llei de terminis i punt. Una dona hauria de poder avortar fins a la setmana 12 ó 14 sense haver de donar explicacions, i a més ho hauria de fer a la sanitat pública. Qualsevol solució que no passi per aquí està anant en contra del dret de les dones a decidir. I, per favor, que no ens venguin amb imatges truculentes o amb idees falses. Cap dona avorta per gust i, si qualcuna es veu davant d’aquesta dificilíssima situació, el que s’hauria de fer és oferir-li totes les facilitats.\nEspanya | Enllaç permanent | Comentaris (74) | Retroenllaços (0)\nMocions | Enllaç permanent | Comentaris (8) | Retroenllaços (0)\nL’informe PISA (II)\nAlternativa | 29 Desembre, 2007 07:00 | Compartir:\nLa segona part de l'article de na Toñi sobre l'informe PISA.\nLa inversió d’educació a Espanya és més baixa que a altres països. Encara que darrerament s´ha fet un petit esforç, la inversió pública espanyola en aquest aspecte continua per davall de l’OCDE, amb un 4,3% enfront del 5’4% de mitjana dels altres països, i molt enfora del 7% de Finlàndia. És cert que la inversió és determinant, però també hi ha altres variables que s’haurien d’estudiar, perquè al final el que és important és com s’inverteixen els doblers, si el que s’ensenya es adequat i si els docents disposen de la capacitació, les condicions i els incentius adequats per fer-ho bé.\nEn primer lloc, pel que fa a quines condicions s’ensenya, una diferència entre Finlàndia i Canadà i nosaltres és que ells tenen uns sistemes educatius estables: fa més de 30 anys que no viuen una reforma com les quatre o cinc que s’han patit aquí darrerament (per cert, cap d’aquestes reformes s’ha dotat econòmicament de forma adequada). Sembla que cada govern ha de deixar la seva empenta al nostre sistema educatiu i, cada quatre anys es viu una reforma o contrarreforma o contracontrarreforma, i ara es lleva l’assignatura de Música, ara es posa Educació per a la Ciutadania, ara se lleven optatives, ara apareix el llatí a 4r d’ESO, ara les humanitat són bàsiques, ara s’ha de posar una hora més de Matemàtiques… Hi ha qüestions –el terrorisme, la sanitat- on s’haurien de fer pactes d’estat, que anassin més enllà del govern de torn, i l’educació és bàsica en aquest sentit. Fins que els polítics espanyols no entenguin això difícilment la nostra situació millorarà. Per mala sort, sembla que l’educació no dóna vots i ara que ve es període electoral sentirem promeses milionàries sobre pensions –els jubilats són molts i poden votar-, però pràcticament cap coherent sobre educació.\nD’aquestes reformes (LOE, LOGSE, LOCE...) hi ha una qüestió sagnant: cap s’ha dut a terme després d’haver demanat opinió als professionals de l’ensenyament. Són els tecnòcrates o els pedagogs i psicòlegs que mai han trepitjat una aula que no sigui universitària els que decideixen sense tenir en compte la realitat, complexa i canviant, del nostre alumnat.\nRespecte del què s’ensenya, aquí començam a tenir un problema molt greu quan tots els alumnes de 12 anys cursen onze assignatures. Això és una barbaritat, sobretot si tenim en compte que el sistema és bastant rígid: a Finlàndia hi ha molta més llibertat que aquí a l’hora d’aplicar els continguts. Aquí tenim uns programes inabarcables que, a més, venen percentualment marcats: que si un 45% per a l’estat, que si un 55% per a la comunitat depenent si té llengua pròpia o no…\nPer una altra banda, és boníssim que tots els alumnes estiguin escolaritzats fins al 16 anys (per cert, a Anglaterra s’està contemplant fer obligatori l’ensenyament fins els 18) però el que s’ha demostrat un fracàs és que tots els alumnes hagin d’estudiar el mateix fins als 16, moltes vegades a classes sobresaturades on els professors no poden atendre els seus alumnes com toca. Només dues dades per reflexionar: quan el nombre d’alumnes d’una classe davalla en vuit, l’èxit escolar augmenta un 23%, i a Finlàndia hi ha un professor de suport per cada set alumnes.\nPel que fa a la capacitació dels docents, és evident que a Espanya hi ha un problema. Una altra vegada, aquells països que ens han de servir de model entenen la professió d’ensenyant com un bé capital que s’ha de cuidar i que té un prestigi que aquí s’ha perdut completament. És evident que si el mestre a Finlàndia és un referent és perquè s’ho ha guanyat, i allà la carrera de Magisteri és forta i els docents guanyen la seva plaça després d’haver superat un procés selectiu llarg, exhaustiu i pràctic i no com aquí, purament memorístic. Hi ha feines que es poden fer sense una vocació clara, però n’hi ha d’altres –metge, capellà…- que si es fan perquè són còmodes o es tenen moltes vacances o no es troba una altra sortida professional estan condemnades al fracàs. I l’ensenyament n’és una. Si un estudia biologia perquè vol fer feina amb dofins i acaba a un institut, probablement s’amargarà ell, amargarà els seus alumnes i no ensenyarà com ho hauria de fer. Si un es fica a magisteri perquè és una carrera curta i fàcil i acaba a una escola sense vertadera vocació el desastre serà encara major, perquè l’educació els primers anys és encara més decisiva.\nDeixau-me acabar amb una dolentia: aquests darrers quatre anys s’ha incorporat a la funció docent la primera tongada que va estudiar amb la LOGSE (primària, ESO i Batxillerat). Pot influir que aquests mestres, fills de l’ESO, estiguin ensenyant a llegir els nostres fills en el seus resultats?\nCultura, educació i esport. | Enllaç permanent | Comentaris (12) | Retroenllaços (0)\nAlternativa | 28 Desembre, 2007 07:02 | Compartir:\nRespecte al ple del dijous 20 de desembre vàrem començar demanant un canvi a l'acta del ple anterior, ja que el senyor batle Joan Cerdà va donar lectura sencera a l'anterior ple de l'anònim aparescut a nostre blog i en vista de que no ens fiam que en un futur no vulgui denunciar-nos vaig solicitar que es fes la transcripció integra d’aquest anònim a les actes.\n- Al primer punt de nomenar misser per un contenciós entre l'Ajuntament i PIMSA (Promociones Iberomediterràneas, S.A.). On el PGOU parlava de solar per ús hoteler, PIMSA vol construir apartaments. Un tema que s’arrossega des dels anys 90 i que després de molt de reunions ha arribat a aquest punt. Vàrem votar al costat de l’equip de govern, que un jutge decideixi. El grup del PP-UMP es va abstenir dient que s’havia de seguir negociant, pens que aquesta via ja s’ha esgotat.\n- Al segon punt; aprovació, si procedeix, de 1'assumpció per part de l 'Ajuntament de Pollença del camp de fondejos de la platja de Formentor ( un regal de Jaume Matas quan va ser ministre de Medi Ambient). Vàrem votar a favor per unanimitat aquesta ens sembla una bona iniciativa del regidor de Medi Ambient. Articles sobre el tema: Ni boies, ni parc eòlic.// Recuperant els espais públics; per mar i terra. // L'apropiació del mar\nEl debat va ser si després la gestió serà pública o es tornarà a cedir a una empresa privada... Des de nostre punt de vista el que ha passat amb la mateixa Hisambla, o amb Aigües de Cala Carbó, LUMSA o TIRME.... són bons exemples de que passa quan es deixen serveis públics en mans privades; benefici i bons serveis públic són normalment incompatibles.\nHisambla és un bon exemple:\n- La concessió a l'empresa Hisambla SL per instal·lar 150 fondeigs a la badia de Formentor es va realitzar sense estudi preliminar sobre el substrat marí i tampoc existia cap programa de seguiment i manteniment de les instal·lacions col·locades Tampoc existia cap relació detallada de la dotació de serveis addicionals que en teoria s' havien d'oferir als usuaris d'ancoratges.\n- El primer any que es va concedir els fondeigs (2001) al no retirar les cadenes es va danyar les praderes de posidionia que s'havien de protegir.\n- En juliol del 2006 es va produir la denúncia per part de l'Associació de Navegants a l'empresa Hisambla, ja que aquesta empresa que tenia una concessió per ocupar 22.335 metros quadrats, ocupava 700.000 metres quadrats (30 vegades més). Costes li va imposar una multa de 108.000 euros.\nComprenc que PP-UMP i UM-UNPI defensin aquest servei privat, entra dins la seva ideologia, en teoria liberal, però que el PSOE i el PSM defensin el mateix ja no és tan comprensible. Clar que al final es tracta d’un tema de comoditat. La gestió pública exigeix negociar amb Costes per aconseguir la cessió gratuïta i després gestionar el tema. És més fàcil cobrar d’una empresa privada i si n’hi ha problemes no tenim res que veure... Entre tècnics i empreses privades no fan falta polítics.\nEl debat amb Biel (PSM) va ser dur,em va parèixer molt trist quan em va dir "utòpic" com si fos una cosa dolenta i que no es podia anar contracorrent... Com li vaig dir només els peixos morts es deixen dur pel corrent.\nfoto de http://fotos.mallorcared.com/formentor/29_Formentor\nAlternativa | 27 Desembre, 2007 07:00 | Compartir:\nJoan Ramon ens ha fet arribar aquest article sobre nacionalisme. Ja sap que no el compartesc, però que aquí estam per debatre, i algun dia hem de parlar de política de fons. L'hem penjat avui tot i que teniem articles abans perquè Joan Ramon l'ha de poder defensar, i demà parteix de viatge. Bon viatge i salut!\nEn algunes ocasions em pogut debatre a aquest bloc el fet nacional, des de algunes postures que podrien anar des del nacionalisme Espanyol passant pel federalisme a l’Estat Espanyol, Malloquinisme, nacionalisme català en les seves vessants… totes lligades a que una manera de entendre el nacionalisme parteixi de la visió que el territori hagi d’anar lligat a una unitat política.\nEl sentiment de pertinença a un determinat col·lectiu, el que entendríem com a nació, és a dir una comunitat humana estable, fruit d’una evolució històrica, lingüística, territorial i on també s’hi troben l’economia i la cultura, és poden trobar fets psicològics i per tant també subjectius, a més de fet objectius, en el nostre cas l’insularitat és una peculiaritat objectiva.\nAixí mateix, l’Estat és una realitat jurídica, una autoritat que exerceix el poder sobre una població i un territori concret, i per tant, aquesta realitat no té perquè ser inamovible.\nEm sembla clar, però, que mentre hi haguí classes diferents, hi haurà projectes nacionals diferents. I convindrem que definir l’estat des d’un punt de vista territorial i cultural, no és suficient per eradicar les injustícies socials, doncs un projecte nacional no pot obviar que el primordial en aquest han de ser les persones, per damunt de símbols i imaginaris col·lectius, senzillament per això no puc concebre altre nacionalisme que el d’esquerres, o si o preferiu, un nacionalisme basat en la justícia social, per damunt d’altres objectius.\nPer a mi, el nacionalisme d’esquerres ha de mantenir un projecte on els drets humans bàsics siguin un dels seus fonaments, on la lluita social sigui la senya d’identitat del projecte, on els drets lingüístics siguin inclosos sense possibilitat de negociar-los en conveniència a interessos partidistes i on el dret d’autodeterminació sigui reconegut com el que és, és a dir un dret a decidir per tots els ciutadans.\nTot això o dic, perquè des de fa anys sembla que a alguns sectors del nacionalisme illenc els importa més l’etiqueta de nacionalista, que no un projecte de país que el defineixi. Doncs bé, un projecte nacional unitari de diferents ideologies no és possible com a tal, senzillament, perquè no és poden lligar un projecte on es defensin interessos especulatius amb un que lluiti contra l’especulació, un projecte on les classes més poderoses marquin les pautes amb un altre basat en la justícia social, i senzillament, els poders mediàtics de la dreta que pensen acabar amb aquest projecte de nacionalisme d’esquerres s’equivoquen, en tot cas, un dels dos projectes podrà fagocitar l’altre, però sempre hi haurà gent que entendrà el nacionalisme com allò que jo pens ha de ser, és a dir, un projecte d’esquerres. Els nacionalistes de esquerres no podem votar dreta, ni dreta nacional, ni internacional, ni regionalista... senzillament perquè estam parlant de projectes antagònics, i això, els líders de la esquerra nacionalista o han de tenir clar, perquè sinó només seran els peons que fan la feina bruta a la dreta, sigui espanyolista o bé regionalista, és a dir, les dues opcions de dretes que podem elegir a la nostra comunitat.\nAquesta almenys és la meva visió del panorama que es dibuixa abans de les eleccions generals del 2008, i aquest és una visió tan subjectiva com qualsevol altre, doncs quan parlam de projectes de país, comunitat... els sentiments normalment superen la reflexió, fet que ens ha de fer respirar abans de parlar, que no callar. També cal dir que si no hi ha sentiment, no és pot treballar per un projecte, no creïs?\nCal una auditoria\nAlternativa | 26 Desembre, 2007 14:55 | Compartir:\nL’actualitat comanda i hem decidit fer avançar l’ article que tenien preparat sobre nostra moció d’auditoria al passat ple. Avui haveu pogut llegir al Última Hora i Diari de Balears\nLa negativa a donar suport a una auditoria desencadena una crisi dins l'agrupació local del PSOE Una vintena d'afiliats, entre ells el secretari general, amenaça de donar-se de baixa\nA l’igual que na Francisca ens alegram que encara hagi gent amb seny al PSOE de Pollença i els donam l'enhorabona, començant pel seu Secretari General. Pensam que la negativa per part dels quatre regidors del PSOE a donar suport a nostra moció d'auditoria externa, només serveix per ocultar la gestió econòmica dels seus socis d'UM-UNPI, ja que el grup PP-UMP va donar el seu suport a l'Auditoria.\nLa ciutadania que ha sofert una pujada d'impostos espectacular resultat dels desgavell econòmic i pèssima gestió de l'anterior legislatura, mereix una explicació i transparència total. Optar per l'opacitat només fa créixer l'alarma social i desconfiança de la ciutadania cap a la gestió pública. L'auditoria és la millor manera de crear confiança, buidar dubtes i que es conegui a fons la nostra realitat econòmica.\nAra esperam una reacció per part del quatre regidors que no poden governar d'esquenes a la seva assemblea i al seu secretari general. Ens alegraria una reacció similar al PSM, l'esquerra a Pollença té més força de la que ha demostrat fins ara i entre tots podem fer que a aquest poble hi hagi més seny, serietat i rigurositat.\nAl debat sobre nostra moció d’auditoria va quedar clar la total subordinació del PSOE i PSM a UM_UNPI. En principi nosaltres demanaven una auditoria externa i que l’equip de govern decidís la forma més adequada; mitjançant una empresa privada externa que ajudés a l’interventor o la Sindicatura de Comptes. Joan ens va fer especificar només per saber si havien de votar en contra o simplement abstenir-se ( ja que al segon cas es necessitava majoria absoluta). Si varem triar la opció de la Sindicatura de Comptes va ser per que al primer cas necessitàvem que l’interventor donés el seu vist-i-plau i aquest no ve de cap de les maneres necessària l’auditoria. A Sa Pobla i Bunyola s’estan fent en haches moment auditories per part d’empreses externes, ja que és clar que si l’equip de govern te voluntad de fer una auditoria cap interventor s’oposarà, no és el cas\nPens que la visió del poble és diferent a la de l’interventor; als darrers anys s'ha vingut produint un augment en el nivell d'endeutament de l'Ajuntament sense una millora dels serveis. La desconfiança entre els veïns cap a la gestió econòmica és general.\nAquesta va ser nostra argumentació al debat de nostra moció al ple de desembre.\nNosaltres entenem que no és suficient amb la voluntat expressada pel regidor d’hisenda de dur un major control respecte la despesa municipal. No hem vist aquesta voluntat ni al plantejament de les dedicacions exclusives ni a coses tan absurdes com comprar una bicicleta gegant o traslladar arena d’una part a altra del municipi.\nA l’anterior ple l’anterior regidor d’Hisenda Tomeu Cifre va manifestar que no tenia cap reparo en que es faci una auditoria, i això després de rebre continus atacs per part del senyor Joan Cerdà respecte a que l’actual penosa situació econòmica de l’Ajuntament no era més que resultat de la mala gestió dels anteriors regidors del PP-UMP. Si realment UM_UNPI no té res que veure a l’actual situació resulta difícil d’explicar per que tenen tan de por a una auditoria que només és un exercici de rigor i transparència\nVolem saber exactament com varen gestionar les seves àrees els regidors d’UM-UNPI que ara repeteixen. S’han de depurar responsabilitats. I si resulta que les àrees pitjor gestionades eren les de Martí i Michel?\nEl principi d’una legislatura és el millor moment per conèixer la realitat dels comptes; per poder fer un bon pressupost al 2008 i poder mirar al rostre a la gent que s’ha imposat una gran pujada d’impostos.\nIU considera que aquesta moció, ha de servir per a crear confiança, buidar dubtes i que es conegui a fons la nostra realitat econòmica. No és qüestió de posar en dubte a funcionaris, és qüestió de tenir les coses clares”\nCom sabeu el PP-UMP va donar suport a nostra proposta mentre que l’equip de govern es va abstenir, per tant la proposta va ser rebutjada per que feia falta majoria absoluta.\nL'informe PISA (I)\nAlternativa | 26 Desembre, 2007 07:06 | Compartir:\nUn article de na Toñi, l'educació és el futur, esperam vostres comentaris.\nL’informe PISA (I)\nL’informe PISA, que compara l’educació de 57 països de l’OCDE, ha fet botar tots els senyals d’alarma, no només perquè Espanya ocupi a l’apartat de lectura un discretíssim 35è lloc –just per davant de Grècia i Turquia i per darrera d’Eslovàquia-, sinó perquè els nostres alumnes de 15 anys han sofert el major descens de tota l’OCDE des de l’anterior informe PISA, el de l’any 2003.\nMillor dit, no s’han disparat totes les alarmes: el govern, duent fins al final la màxima del buen rollito que ha fet servir durant els quatre anys de la legislatura, ha dit que no passa res, que tot està bé i que, en tot cas, el que s’ha de mirar és que és la cultura dels pares el que predisposa a l’èxit escolar dels seus fills. Doncs, en quatre anys el nivell sociocultural dels seus progenitors ha minvat considerablement, perquè el nivell de comprensió lectora dels adolescents espanyols ha baixat 20 punts... Si del que es tracta és de tirar pilotes fora, ho podem fer tot sense cap mena de complex, però si del que es tracta és de posar remeis perquè els nostres joves no continuïn a la cua de totes les estadístiques, qualcú s’hauria de posar mans a l’obra per solucionar el que ara és un problema preocupant però es convertirà en un problema gravíssim si no espavilam.\nDeixant de banda tant les interpretacions triomfalistes com a les objeccions que es poden posar als mètodes utilitzats per a l’elaboració del PISA –se sap que no són perfectes, però és l’únic sistema objectiu acceptat internacionalment- el que és cert és que els alumnes espanyols de 15 anys tenen un seriós problema a l’hora d’interpretar el que llegeixen. Són molts els que, per exemple, no responen correctament una qüestió d’un examen perquè no entenen l’enunciat de la pregunta. Comprendre el que es llegeix és la base primordial per aprendre. El coordinador espanyol de l’estudi PISA, Ramón Pajares, afirma que els nostres alumnes “tenen un problema de lectura, no poden llegir tres línees i mitja amb referències precises i no perdre’s”. És evident que qui no entén l’enunciat d’un problema de matemàtiques no el podrà resoldre, per molt que conegui les fórmules adients.\nL’informe PISA no s’ha realitzat a totes les comunitats autònomes. A Balears no s’ha fet, però un estudi publicat pel Diario de Mallorca uns dies abans de la publicació de l’estudi de l’OCDE mostrava més o manco les mateixes dades: un 40% dels alumnes balears de 4rt d’ESO són analfabets funcionals, entenent com a tals aquelles persones que no són capaces de comprendre un text senzill escrit amb un registre estàndard. El que resulta molt curiós és que els resultats per comunitats són ben diferents; La Rioja, per exemple, està al nivell de l’elit a matemàtiques -si fos una nació independent, estaria al lloc 8è- i de tot Espanya és la primera a lectura i la segona a ciències, mentre que Catalunya i especialment Andalusia estan al darrera als tres apartats contemplats. Hi ha qüestions, com a la immigració que tal vegada expliquin aquestes diferències: els immigrants obtenen 55 punts menys (sobre 461) a lectura comprensiva.\nSe pot dir, i de fet es diu, que aquestes dades tan preocupants són resultat de les noves tecnologies, especialment d’Internet, el messenger i els missatges de mòbil. Si aquest fos el cas, no s’entén que Hong Kong (3è lloc a comprensió lectora), Japó (15è), Taiwan (16è) o Alemanya (17è), països molt més avançats tecnològicament que el nostre, estigui per davant. Per favor, si fins i tot el Regne Unit, amb un sistema escolar tremendament discutit, està per davant, al lloc 18!\nDeixant clar que tenim un problema i que és evident que no es podem comparar amb Taiwan (1r a matemàtiques) o Corea del Sud (1r a lectura) hauríem de veure què s’està fent bé a Finlàndia (2n a matemàtiques i lectura; 1r a ciències) o Canadà (7è a matemàtiques, 4r a lectura i 3r a ciències) per copiar-ho, adaptant-lo a la nostra idiosincràsia, és clar, sempre que sigui possible.\nLa segona part d'aquí uns dies...\nImatge de l'Institut Cervantes de Berlín.\nCultura, educació i esport. | Enllaç permanent | Comentaris (31) | Retroenllaços (0)\nPujen els imposts, i de quina manera!(ple 24/12/07)\nAlternativa | 25 Desembre, 2007 07:01 | Compartir:\nEssent un espectador pot ser no he captat al 100% del que se deia al ple extraordinari del 24. Però una cosa si he entès: no han fet cas a les al·legacions presentades per Esquerra Unida, per particulars i només han acceptat dos dels més de 10 punts que al·legava el PP.\nUna vegada més hem perdut tots els pollencins. Per culpa de la mala gestió en la legislatura passada, per culpa de la incontrolada despesa feta per UM i PP (més els grups comparsa), tot això ara ho hem de pagar nosaltres, la ciutadania.\nBàsicament demanàvem un pla d’austeritat que no son capaços de fer. Demanàvem que s’hi mirin en les despeses, que no facin tants gastos innecessaris per quedar bé tipus berenars, refrescs, dinars, convidades i regalets de tipus electoralista. Que controlin la despesa en general.\nEn Pepe, ha estat molt bé i dur, com sempre. Els ha retret que pugen els imposts però també se pugen els sous, que hi ha més dedicacions exclusives que mai, que el refresc de divendres 21 va costar calculant-ho així a l’engròs uns 10.000 euros, que la bicicleta de la Fira va costar 4000 euros i que no se l’hi havia comunicat al regidor d’hisenda, que les camionades d’arena eren molt cares...\nPerò el punt culminant i de discòrdia ha vengut quan Pepe ha retret que en una al·legació presentada per un particular és deia que si se feien pagar les multes de les infraccions urbanístiques se podrien recaptar 120.000.000 d’euros(120 milions).\nEl batlle, Joan, molt nerviós, no responia a cap de les coses que Pepe li deia més que amb atacs com: “ets destructiu”, o que li té mania personal, que no li agrada la manera en que Pepe actua, etc. etc. Però res deia de les infraccions ni de lo demanat.\nAl final, després de demanar-li repetides vegades si no creia que l’ingrés de 120 milions per infraccions no solventarien molt les coses. Joan ha explotat i ha dit que no en tenia constància. Que no té constància de que a Pollença no es compleix la llei de disciplina urbanística.\nL’actuació del PSM ha estat també mínima, Biel ha parlat per dir que el temps demostrarà si la pujada era necessària i ha justificat la presència del PSM en el govern perquè així poden influir en la presa de decisions. Jo crec que influeixen poc quan ells s’han estès en la pujada, al contrari que l’equip de govern.\nI Francisca del PSOE també ha parlat per dir que tenen un bon projecte i que no els falta imaginació, com deia en Pepe.\nJuanjo ha estat la part positiva, ha explicat el perquè no s’havien fet cas a les al·legacions, moltes de les del PP fora de la llei segons ell. I amés ha esta dialogant i amb bones paraules. Tot i que ha dit el que no voliem sentir, que els imposts pujaran, i de quina manera! I sense pla d'austeritat!\nPdt. Des de Mañolandia, un bon resum Garci, ja que no s'ha pogut escoltar per la ràdio municipal que al manco es pugui comentar a aquest blog. Només afegir que una de les al·legacions deia que ni tan sols la fiscalitat anterior a aquesta pujada es justifica , atesa la situació general del municipi, la degradació dels serveis i el tracte rebut amb la relació amb l'Administració. Pens que resumia molt be el sentiment general del poble.\nAlternativa | 24 Desembre, 2007 07:00 | Compartir:\nSi avui no pujen els imposts, canviarem la felicitació. En cas contrari teniu nostre permís per donar la màxima difusió possible a aquesta felicitació.\nOn estigui una bona República que es llevin els reis mags.\nA Roma, la celebració del solstici d'hivern es feia mitjançant les Saturnàlies , unes festes alegres i llicencioses consagrades a Saturn. Durant uns dies s'encenien candeles, la gent oferia regals, als banquets escollien un “rei de l'escarni”, els esclaus no treballaven i podien ser servits pels amos, es permetien trampes al joc...\nEls Ludi Saturnales ( del 17 al 23 de desembre ) van tenir una gran continuïtat, fins que van ser prohibits per ordre papal al sIV . Informació del Colegi Pere Vila\nÉs hora de que els esclaus s'aixequen.\nAlternativa | 23 Desembre, 2007 16:56 | Compartir:\nDes d'aquí demanem disculpes si hem causat alguna molèstia amb els cartells penjats ahir capvespre. Avui a la tarda ens han citat a declarar perquè hem comès un delicte. Algun dels cartells els vaig enganxar a senyals de trànsit. I això no se pot fer. Vull dir que 6 o 7 dels 30 els vaig posar a senyals, altres a carrers, un a una paperera, i alguns a taulons d'anuncis de l'ajuntament. I ho vaig fer inconscientment sense pensar que això pogués fer mal a algú. I per la falta de llocs adhients per penjar cartells o informació. Per tot al proper plenari presentarem una moció per instal·lar llocs on poder enganxar cartells i altres coses.\nEls cartells, tots o gairebé tots, han estat retirats per la policia. Des d'aquí deman disculpes per la feina que varen haver de fer i per la que han fet avui capvespre.\nEsperam que no passi res i la cosa no vagi a majors.\nDemà sortiran els cartells en un article. Però com diuen: Salut i República, que no et retallin les idees ni t'asfaltin la imaginació.\nConvocatòries i Breus | Enllaç permanent | Comentaris (21) | Retroenllaços (0)\nAlternativa | 23 Desembre, 2007 06:48 | Compartir:\nAquests dies ha hagut nombroses informaciones relacionades amb els camins i la feina de la Plataforma Pro Camins Públics i oberts, que com sabeu ha guanyat un dels premis alzina del GOB\nLa Plataforma Pro Camins Públics i oberts a Pollença segueix denunciant que la situació dels camins públics al nostre municipi no ha millorat, desprès de dos anys de demandes de protecció d’aquest patrimoni públic i considera que no s’han fet els esforços que s'esperavam des del nostre consistori.\n- Els camins de Ternelles i Ariant segueixen presentant la mateixa problemàtica de pas que abans de aprovar-se la proposta de regulació, que va ser aprovada gairebé fa un any,\n- El Catàleg de Camins del Municipi que va ser aprovat provisionalment fa dos anys, segueix pendent de aprovació definitiva.\n- Les finca de Ca Na Borrassa segueix barrant el pas al camí, fent que els senderistes hagin de fer un tram per la carretera, amb el risc que això suposa. (adjuntem algunes fotografies)\n- La finca de l’Empaltada segueix impedint amb el seu tancament el lliure pas per la carretera vella de Lluc. Al darrer ple Joan ens va contestar a la pregunta que haviem fet al ple de novembre respecte al permís d'obres de aquesta barrera que tanca actualment la carretera vella de Lluc.Joan va dir que no havien trobat aquest permís, que demanarien informació al propietari i que es faria complir la llei... Ja veurem, seguirem atents.\nRespecte a la carretera vella de Lluc, desprès de dos anys de reivindicació s'ha aclarit el primer punt, és a dir, la titularitat de la carretera vella de Lluc és del Consell.\nAra caldra segui l'evolució del Següent expedient, que serà el de delimitació de la carretera, en aquest com a l'anterior, la Plataforma incorporará la documentació necessaria per tal de preservar aquest camí, que consideram patrimoni de tots.\nLa darrera petició de moment de la plataforma fa referència al camí vell del Far que presenta problemàtica de pas actualment, ès per això que sol·licitam que aquest camí inclòs dins el catàleg i d'una bellesa en la seva construcció inmensa, s'ha de conservar, preservar i garantir la circulació en aquest cami.\n- Pel tipus de documentació localitzada al catàleg de camins de Pollença , des de cala Murta al Far de Formentor s’ha catalogat en dos camins diferents: el Camí Vell del Far (A), núm 65 i camí Vell del Far (B), núm 144.\n- Al Començament del camí s’ha tancat el seu pas per les cases velles de Cala Murta i s’ha obert un itinerari alternatiu que va directament uns metres més amunt del camí, sense passar per les cases.\n- Als Primers 350 metres del camí te una amplada de 2-2,5 m.\n- El traçat del camí , fins a les cases velles de Formentor , no ha estat localitzat.\n- Alguns trams del camí han desaparegut donat que la carretera els a anulat.\nDes de Cala Murta aquest camí s’emprava per fer arribar combustible i queviures al Far de Formentor, doncs el transport es feia amb barca i es solia arribar a camí del Moll del Patronet (numero 64 al catàleg), situat just a la falda del Far de Formentor, però quan les condicions de la mar o impedien, en ocasions s’havia de descarregar el combustible i queviures a cala Murta i ser traslladat al Far a peu, pel camí vell del far. El recorregut seria des de Cala Engosauba fins al Far de Formentor, he calculat que de 3 hores, per poder anar en pla passeig i a mès la calificaria com excursió de dificultat mitjana, pel mal estat en alguns llocs del camí.\nLa finca de Ca Na Borrassa segueix barrant el pas al camí, fent que els senderistes hagin de fer un tram per la carretera, amb el risc que això suposa.\nA continuació carta oberta de la Plataforma al batle de Pollença (Segueix)\nUM i companyia.\nAlternativa | 22 Desembre, 2007 07:00 | Compartir:\nVolia fer primer article del darrer ple, per mi el més dur i també el més il·lustratiu del que està passant a Pollença.\nEn primer lloc he de fer autocrítica i dir que no havia d’haver acceptat el canvi d’hora de començament del ple. El dimecres a l’hora baixa em va telefonar el batle per dir me que des del govern volien donar les claus dels apartaments del Carotti a la mateixa hora del ple, que seria mitja hora i que em confirmaria el canvi al matí següent. El cert és que al final va ser una hora de retard i la confirmació ja va ser via sms. Això va impedir poder fer a aquest ple un torn de precs i preguntes ( passades les 15:00 vaig acceptar igual que la resta de grup, ja que estava clar que no hauria cap resposta). Bé coses que passen quan et agafen amb les defenses baixes. No havia de haver permet el canvi d’hora per fer un acte merament propagandístic.\nAl ple com sabeu presentàvem dues propostes que finalment no varen ser acceptades. Als dos casos es va veure clarament que a Pollença sembla que govern UM tota sola. El grup del PSOE que igualment està governant d’esquena als seus militants segueix les directrius d'en Joan. Mentre Biel Cerdà sembla la mà dreta d’en Joan, i a més a més ens ataca ja no tan sol al Castell sinó també al ple, una cosa increïble. He de dir que sobre l'article del Castell referent al tema del Sant Crist pensava fer una replica però no mereix la pena, simplement dir "Excusatio non petita, accusatio manifesta" i que abans de acusar-me de que només em preocupa el tema del Sant Crist haurien de revisar la feina que estic fent i la que fa Biel.\nRespecte al que PSOE i Biel no han demostrat cap personalitat independent, a les proves em remeteix, davant de nostra proposta d’auditoria, i una vegada que el grup del PP-UMP amb l’anterior regidor d’Hisenda al front hagués donat el seu suport a l’auditoria, l’unic grup que podia tenir por a aquest exercici de transparència és el del UM-UNPI, ja que la gestió dels doblers dels seus regidors no restaria molt ben parada. Resulta totalment incomprensible que el PSOE que va demanar amb el PSM un ple extraordinari al 2005 per aclarir els comptes i que va tenir que llevar als tribunals a Joan i companya per no mostrar les factures ara doni suport a la negativa de la mateixa gent a fer una auditoria. D’aquesta manera els únics beneficiats són UM-UNPI, mentre que la ciutadania pagam i els seus socis de govern no només callen si no que impedeixen aclarir la situació real dels comptes municipals.\nTambé va resultar penosa la defensa que vàren fer PSOE i PSM de que és millor la gestió privada que la pública dels fondeigs de Formentor, i la seva negativa a donar suport a nostra moció de Cooperació Internacional, que ja comentarem\nAl ple anterior quan vaig votar a favor de la moció del PP-UMP d’obrir ja el col·legi Miquel Capllonç, Joan em va atacar i va dir que Pepe donava suport al PP i que ja veuriam quantes vegades votaria a favor de la dreta o de l'esquerra. Jo li diria que sempre vot a favor de l'esquerra, per què els fets i no les etiquetes o noms demostren ple a ple que a Pollença ara nomé hi ha una esquerra Alternativa Esquerra Unida - Els Verds.\nNo m'estranya que Pep Corcolés a la seva secció d'ahir del DdM; Sa Fira escrívis:\n"El concejal de EU de Pollença, Pepe García, esta hecho un auténtico Schwarzenegger. Él solito pelea mociones de calado y ya ha conseguido aprobar varias"\nEncara que ideològicament estic allunyat de Schwarzenegger, moltes gràcies a Pep Corcòles per la ditada de mel, és cert que al darrer ple em vaig sentir una mica Schwarzenegger barallant contra tot l'equip de govern.\nQuina pel·lícula de Schwarzenegger millor per aquest blog que ...\nAlternativa | 21 Desembre, 2007 06:59 | Compartir:\nCostes ha obert un expediènt de denúncia contra l'equip de govern per agafar arena de la platja per instal·lar-la al claustre durant la FIRA . La llei 22/88 de costes impedeix l'explotació d'àrids de la costa. Amb això vull dir que és prohibit agafar ni un sac d'arena de la platja, i menys els nou camions, uns 85 m3 que es tragueren\nTenien informació a més a més que aquesta arena no s'havia retornat a la platja, i corrien remors de que no es tenia cap intenció de tornar-la,.\nPer tot això varen informar a Costes i varem fer una sèrie de preguntes al passat ple que no s'ens van contestar,\nAl ple d'ahir el regidor Martí Ochogavía ens va explicar que l'arena de la FIRA l'havien demanat a l'Associació de Veïns del Port , que l'origen era arena retirada de la carretera i que la tenien a un solar, després ens ha explicat que aquesta arena la tenia el transportista Ramallet per tornar-la al solar del Veïns, a un solar per evitar que noves ventades la portin a la carretera???\nLa versió és pròpia dels germans Marx. aquesta arena s'ha carregat i descarregat un munt de vegades i ha fet un munt de viatges, Qui els patgarà?\nO sigui l'arena ha anat de la carretera al solar dels Veïns, del solar al claustre, dels claustre al solar del transportista Ramallet on ha estat setmanes i una vegada que Costes i nosaltres varen indagar sobre el tema va tornar al solar dels Veïns.\nNo ens creiem res; pensam que l'Ajuntament s'ha amagat darrera de l'Associació de Veïns. Hauràn d'explicar molt bé per què l'arena ha estat setmanes al solar de Ramallet, ja que el que es comenta al carrer és que més d'un volia fer negoci amb aquesta arena (molt útil pels jardins). A més pensam que l'Associació haurà de demostrar que tenia permís per tenir aquesta arena al solar, ara i tot. L'argument de que la tenen per revitar que una ventada la torni a la carretera és totalment surrealista, emmagatzemaran tota la platja?. Esperam que Costes investigui tot el que ha passat i que s'ens informi, si no ens convencen les explicacions i actuacions que es facin posaren el tema en mans del SEPRONA.\nA la fi volem esperam que l'actual equip de govern aprengui a ser més respectuós amb el Medi Ambient i que sigui el primer en complir la llei\nUna fotografia de la famosa arena ( avui al solar que utilitza l'Associació de Veïns a Llenaire), al fons podeu veure arena que si que fa temps és al solar plena de brutor, la primera no sembla una arena agafada de la carretera i emmagatzemada , està totalment neta.\nEcologia | Enllaç permanent | Comentaris (15) | Retroenllaços (0)\nAlternativa | 20 Desembre, 2007 07:00 | Compartir:\nAVUI ÉS EL DIA CONTRA AQUESTA PUJADA D'IMPOSTOS, AUSTERITAT.\nUS ESPERAM a la porta de l'Ajuntament des de les 13 a les 14 h per repartir al·legacions i recollir les que porteu.\nDarreres preguntes del ple de novembre.\nUn munt de preguntes sense resposta que al ple d'avui hauran de contestar.\nEn nostre intent d'aturar la destrucció de Cala Molins (38 apartaments a l'UNAC 33) vàren demanar informació sobre la pasivitat de l'Ajuntament a aquest tema, no vàren obtenir cap resposta.\nAhir mateix vàrem rebre l'acta de la junta de govern del 4 de desembre on es desestimen les peticions que vàrem fer el GOB i nosaltres de revocació de llicències. Ara quen ens la comunicació d'aquest acords, tendrem dos mesos per presentar un contenciós - administratiu conjuntament amb el GOB. Alguns veïns que vàrem fer al·legacions anterior ja han interposat el seu contenciós. Una vergonya per tots els partits que governen a Pollença, esperam que el tems i la justícia ens donin la raó però ningú podrà ja aixecar Can Colom.\n10.- La destrucció d’aquesta zona de habitatges unifamilars i arbolat per construir 38 apartaments és responsabilitat d’un retard de 12 anys en la tramitació del PGOU al POOT. El senyor batle ens ha informat que una part del retard (de gener del 2004 a març 2006) de l’adaptació del PGOU al POOT era responsabilitat de la Conselleria de Medi Ambient. En referència a aquesta informació ens faltaria saber què va va fer l’ajuntament entre el 22 de gener de 2004 i 16 de març del 2005, més d’un any per subsanar unes deficiències. Sempre hem defensat que no era bona idea que el senyor batle comptabilitzés la batlia amb la regidoria d’urbanisme, i menys amb la conselleria de patrimoni, igual que no era bona idea relegar a un arquitecte municipal, l’actual conseller de vivenda Jaume Carbonero, amb tota la feina retardada que havia.\n11.- A més a més volem conèixer de forma detallada tots els pasos que ha seguit l’Ajuntamentt per fer i aconseguir l’adaptació del PGOU de Pollença al POOT que s’hauria d’haver fet a 1996 i encara no s’ha aprovat , 12 anys més tard.\nVolem saber quins són els responsables d’aquest ajornament i les causes del mateix .Tant el senyor batle i actual regidor d’urbanisme amb 6 anys al càrrec com els seus socis del PSOE que abans havien tingut aquesta responsabilitat estic segur que ens poden explicar. Entre altres coses per que resultat d’aquesta paralització l’Ajuntament ha donat les llicències de l’UNAC 33 que suposam la desfiguració del paisatge de Cala Molins.\n12.- Per quin motiu les obres d'acondicionament dels pous de Cal Gall, Son Vila i Can Feliu estan paralitzades des de fa mesos, i si estaran operatius aquest estiu que ve.\nBiel Cerdà ens va contestar que són temes que s’arrosseguen fa tres legislatures i que ara s’està pendent d’una connexió de Gesa per solucionar el problemas\n13.- Si talment esta disposat a una ordre de la conselleria de Medi Ambient i la de Indústria i Comerç, s'ha informat als ciutadans que es poden instal·lar comptadors d’aigua individuals als edificis comunitaris i si es donen facilitats i informació avinent per poder fer possible aquest tràmit i instal·lació.\n15.- Si ja es operativa la xarxa de clavegueram del refugi de l’escorxador.\n16.- A la Residència S. Domingo, des de mitjans juny , no hi ha direcció. Les mateixes treballadores, fixen els torns, els horaris, cuinen , fan comandes de subministres, netejen, reparen, criden els serveis tècnics, etc. etc. , tot això, cobrant la que cobra mes, el 50 % del que cobrava la "directora" Però es evident que això es una situació, que malgrat duri prop de 6 mesos, es provisional, ja que qualcú ha de assumir responsabilitats. La pregunta es perquè no s'ha cobert la plaça, i perquè les poques gestions al respecte han sigut tan teves.\nFrancisca Ramón ens va contestar que ja s’havia cobert la plaça i que ja tenim director de la residència. En principi ens vàren dir que començaria a fer feina a principi d’any\n17.- Per que els urinaris de la plaça Joan Cerdà son utilitzats per el personal de les platges de la AA. VV., i si aquest personal disposa dels serveis higiènics avinents i d'acord amb la normativa laboral, i si aquestes condicions de dignitat estan al plac de condicions d'explotació de les platges.\nS’ens va contestar que s’havia negociat temes de gestions no de drets del personal laboral\n18.- Des de el metge pediatra es va jubilar, hi d’això ja fa més de 2 anys, el PAC de Pollença no compta en cap pedriata. Pollença, amb un cens de 16.398 no només hauria de tenir un pediatra fitxo, sinó uns quans. Es cert que els nins no estan desatesos perquè hi ha un metge que els he rep consulta,\nEl batle, o algun regidor de l’equip de govern s’ha passat algun dia pel PAC de Pollença a veure com van les coses? a demanar a la gent que espera consulta si està ben atesa? s’han passar algun dia pel PAC de Pollença a demanar als metges i infermeres s’hi troben que les necessitats del Pac estan ben cobertes? Si calen millores? Cal un aparell de raigs X?\nEl batle o algun regidor de l’equip de govern son coneixedors de la no existència d’un pediatra a Pollença? Quina solució han previst?\nFrancisca va respondre que si que s’havian passat pel PAC, i que s’havien fet gestions respecte al pediatra però que actualment hi ha una mancaça greu de metges especialistes a la illa.\n19.- A una obra que fan al carrer creus i gruat, ha hagut camions de gran tonatge.. La tara dels camions és de 7.300 kg. però el pes màxim és de 16.000 kg, per tant haurien d'estar prohibits a no ser amb permisos especials . Davant d’una denúncia similar que vàrem fer fa mesos Joan va dir que no donaria més permisos especials. S’ha donat cap permís d’aquest tipus?\n20.- S’ha acabat ja l’estudi jurídic previ respecte al tema de la rescissió de la concessió de l’edifici de la Plaça Joan Cerdà.\n21.- Al ple de setembre varen fer un prec demanant el compliment de les normes de seguretat i salut en el treball al garatge-magatzem i a les dependència del carrer Sant Domingo. També varen demanar el compliment dle pla genèric de treballs amb exposició a l’amiant. S’ha fet alguna gestió o pas en aquests temes.\nJuanjo Mir va contestar que s’havia reunit amb la Comissió de Salut al tema de l’amiant i que es tenia en compte a les llicències d’obres. També va comentar que es tenia intenció de fer feina al tema de la prevenció de risc i em va convidar a participar i ajudar al tema.\n22.- Al ple de setembre varen demanar visites regulades al Castell del Rei i a la Fortalessa , Bens d’Interès Cultural que s’haurien de poder visitar al manco quatre dies al mes, s’ha fet alguna gestió en aquest sentit.\nBiel Cerdà ens va contestar com director de patrimoni que al Consell s’està fent feina al tema preparant els acords o convenis amb els propietaris que són particulars.\n23.- Hi ha qualque problema a les pistes de tennis del Port ? Fa mesos que no es fa res.\nMiguel Ramón ens va contestar que l’empresa estava preparant el material de la pista i que aviat es col·locarà.\n24.- Quina feina fa el regidor de llicencies, al que no hem vist en cap dels casos de llicències polèmiques on hem fet feina aquests mesos? Què opinió té d’aquestes llicències?\nVolia donar les gràcies als germans Provenzal pel seu acudit al PIP, m'ha fet molt d'il·lusió, i tenen raó cada vegada hi ha menys pinars a Pollença\nAlternativa | 19 Desembre, 2007 07:00 | Compartir:\nOrdre del dia de la sessió a celebrar dia 20 de desembre de 2007, a les 12,00 hores. Després del ple ja anirem comentam les mocions, precs i preguntes de moment un aperitiu.\n1- PART RESOLUTIVA\n1.- Aprovació, si procedeix, de l'acta de la sessió anterior .\n2.- Ratificació del decret núm. 862 de dia 19 d'octubre de 2007 .\nEs tracta altra vegada de nomenar misser per un contenciós entre l’Ajuntament i PIMSA (Promociones Iberomediterràneas, S.A.). En aquest cas PIMSA ha estat una altra víctima de la no aprovació encara de l’ adaptació del PGOU al POOT (1995). On el PGOU parlava de solar per ús hotelerer, l’adaptació parla d’apartament que és el que vol fer PIMSA evidentment, ha posat un contenciós per que l’Ajuntament no l’ha concedit les llicències per fer aquests apartaments.\n3. - Aprovació, si procedeix, de 1 'assumpció per part de l 'Ajuntament de Pollença del camp de fondejos de la platja de Formentor\nUn tema molt interessant, l’Ajuntament vol que Costes li cedeixi els fondejos de Formentor amb la idea de cedir-los. Com sabeu sempre hem estat molt crítics amb la gestio d’aquests fondejos per part de l’empresa Hisambla, un exemple més de que la gestió per part d’una empresa privada pot arribar a ser desastrosa. A la Comissió tant l’equip de govern com el grup PP –UMP varen mostrar la seva voluntat de que la gestió es cedeixi a una empresa privada una altra vegada, per nosaltres un error.\nArticles sobre el tema\n4.- Moció presentada pel grup municipal PP-UMP relativa a a modificació de l'article quart i la disposició final de 1 'ordenança fiscal reguladora de la taxa de tractament de residus urbans de 1’Illa de Mallorca per l'any 2008\nAquesta Moció demana al Consell de Mallorca anular l’acord amb el que la taxa de tractament de residus sòlid urbans puja un 26,33% per culpa dels errors de previsió de TIRME, empresa concessionària. Ja comentarem aquesta moció després del ple.\n5.- Moció presentada pel grup municipal d'Alternativa EU-EV relativa a l’elaboració d'una auditoria econòmica per tal de conèixer l'estat financer del Consistori .\nDemanam de nou una auditoria econòmica. Insistim en la necessitat de fer una auditoria donada la recent gran pujada d'impostos i la necessitat de conèixer l'estat financer real del Consistori. Creiem que l'inici de la legislatura és un bon moment per dur a terme aquesta auditoria i sabre de quina situació econòmica partim, amb objectiu que tots els veïns i veïnes del municipi de Pollença sàpiguen l'estat de les comptes municipals.\nDemanam a aquest equip de govern transparència i que no intentin amagar res, si no temen res no s'han d'oposar a aquesta auditoria, observam per part principalment del grup d'UM_UNPI un temor clar a la realització d'aquesta auditoria externa.\n6.- Aprovació, si procedeix, de la sol·licitud de col·laboracio tècnica a la secció d'accessibilitat de 1'IMAS per a la redacció del Pla Municipal d'Accessibilitat .\nUn punt important, un pas més per fer el Pla Municipal d’Accessibilitat que vàren impulsar amb nostra moció. En aquest cas es tracta de demanar la cooperació i col·laboració de l’IMAS ( Institut Mallorquí d’Afers socials)\n7. - Aprovació, si procedeix, de la declaració de l'any 2008 "Any Guillem Cifre de Colonya"\nCom a pràcticament totes les comissions informatives el senyor regidor de cultura Biel Cerdà no va a venir a la que s’ens va informar d’aquest tema, el que consider una manca de respecte. Es tracta de celebrar l’any Guillem Cifre de Colonya ( 100 anys de la seva mort)amb diverses activitats, li dedicarem un article al tema.\n8.- Moció presentada pel grup municipal Alternativa EU-EV relativa a la cooperació internacional.\nDemanam la creació d'un Consell Municipal de Cooperació Internacional pel Desenvolupament per fomentar la participació ciutadana en matèria de solidaritat i cooperació internacional i posar una partida pressupostària al menys del 0,7% en els propers pressuposts municipals, amb el compromís d'incrementar-la fins arribar a l'1 % dins aquesta legislatura, en concepte de cooperació internacional i suport al desenvolupament de països, zones i poblacions desafavorides.\n9. - Propostes/Mocions d'urgència .\nII. - PART DE CONTROL I SEGUlMENT\nHem fet aquest model d'al·legació que podeu descarregar, fotocopiar i repartir (pdf)\nDemà serem a la porta de l'Ajuntament des de les 13 a les 14 h per repartir al·legacions i recollir les que porteu.\nI ara també el Pare Noel.\nAlternativa | 18 Desembre, 2007 07:00 | Compartir:\nAra ve el Nadal, la gran festa tradicional del consum exagerat de bens que en pocs casos son necessaris però que la data, o tal vegada la repetició d'homes gordos de vermell repetint allò de "jo jo jo", o ves a saber el què, fa que ens gastem els diners en comprar muntanyes de regals.\nPodem parlar de l'origen de la festa, però ens ho estalviarem perquè aquí a Pollença tot el que faci més de 3 anys que se fa ja és tradició. Doncs la tradicional festa, del consum, enguany té una novetat: ve el Pare Noel a Pollença. (Papanoel pels que no ús n'havieu adonat). Sí, aquell home del nord, gordo, vermell, barba blanca i rialla irritant, aquell que un temps vestia de verd fins que la Coca Cola el va esponsoritzar i li va canviar el color. (A la gent d'EU ja ens va bé, com que som Roigs i Verds).\nTornat al tema, el 1550, Nàufraga i el Grup d'Amics del Pare Noel, el 24 de desembre fan una crida dient que el Pare Noel visitarà Pollença. Pens que per molt amics que siguin no l'haurien de "convidar" a venir. Hi ha varis motius que se m'ocorren ara ràpidament. Primer, no és una tradició d'aquestes terres. Segon, Ja hi ha els Reis Mags, més de la nostra història. Tercer, ja tenim prou festes consumistes a l'any per afegir-ne una altre. Quart, prou cares ens surten aquestes festes per encara afegir-hi més regals. Cinquè, ja hem dit que si se fa 3 pics ja serà una tradició, i si un dia se vol deixar de fer pot haver-hi fins i tot manifestacions. Sisè, ja té prou feina arreu del món com per anar a llocs on mai ha treballat: el mateix sou per més feina, això és explotació laboral. Podria seguir i seguir, però crec que ja ha quedat clar que no m'agrada massa la iniciativa.\nResumint, que no crec que sigui bo implantar una nova tradició importada i que no fa més que induïr al consum desmesurat.\nHo sent molt Pare Noel, però no pens anar-lo a veure, no se molesti però no fa falta que carregui amb un regal per jo ja que no vendré a recollir-lo.\nUn altre dia parlarem de regals.\nPollença | Enllaç permanent | Comentaris (22) | Retroenllaços (0)\nAntoni Segui Bennàssar\nAlternativa | 17 Desembre, 2007 16:27 | Compartir:\nAquest és l'expedient que ha fet l'arxiver de l'Ajuntament; Pere Salas, sobre Antoni Segui Bennàssar pel canvi de nom de la carretera de Formentor a carrer Antoni Seguí. Si hi ha qualque cosa a dir ara es l'hora. Es poden presentar al·legacions fins el dimecres 19. Esperam també vostra opinió a aquest blog.\nAntoni Segui Bennàssar va néixer al Port de Pollença, el 1927.\nVa obtenir el títol de Batxiller Superior amb examen d'Estat, el 1946. Mestre de Primera Ensenyança, el 1952. Mestre Nacional, el 1958. l Professor elemental de la Llengua Catalana, el 1969.\nProfessionalment va exercir durant uns mesos corn a provisional a Muro, però seguidament va desenvolupar la seva tasca docent al Port de Pollença. Primer com a interí i després en propietat, a la desapareguda Escola Nacional Unitària d'Orientacio Maritima i Pesquera del Port de Pollença, de 1953 a 1968. Posteriorment passà, en propietat, a l 'Escola Nacional " Miquel Capllonch", avui Col·legi Públic, on ocupà el càrrec de Director, de 1968-1977, i després corn a mestre, fins la seva jubilació voluntària, el 1989. Antoni Segui, a més de preocupar-se per les tasques pròpiament educatives, es va interessar des de bon començament per les activitats extraescolars. De fet, inicià la publicació del periòdic escolar " Bocchoris", en un data tan primerenca corn és el 1968.\nIgualment ha destacat per la seva implicació social en la comunitat del Port de Pollença. En aquest sentit, ha ocupat les secretaries de la Confraria de Pescadors, del Circulo Cultural, Associació Iniciatives Turístiques, Associació de Persones Majors. Per si això fos poc, ha estat regidor de l'Ajuntament de Pollença entre el 6 de febrer de 1955 fins el 4 de novembre de 1960. Corn no podia ser d'altre forma, va destacar per la seva preocupació per millorar i fomentar la situació del Moll, especialment les seves infrastructures.\nBona part d' aquesta labor social dedicada al seu entorn més immediat, es veure reflectida també en la seva faceta de periodista. Els seus articles corn a corresponsal del Diari de Mallorca, corresponsalia que va ocupar, ni més ni manco, entre 1959-1984, amb el pseudònim de A. S. Boccoritano, son un fidels testimoni de la dedicació que dedicar Antoni Segui al seu poble, i molt especialment al Moll. Un pic i un altre va donar a conèixer a tots els mallorquins els petits i grans esdeveniments protagonitzats en aquell indret, i també va denunciar, quan va fer falta, els problemes i mancances. Però no només col·laborà a la premsa regional, també va tenir temps per escriure articles a tot periòdic sorgit al terme de Pollença; corn son els casos de El Gall, Ponent, L'Espira, Cala Murta i Punt informatiu Pollença. A tot això s'han d'afegir rnultitud de conferències impartides tant a Pollença corn en el Port, sempre relacionades amb la cultura, la historia o la poesia.\nAl marge dels seus escrits periodístics, ha destacat corn a divulgador de l'obra de Miquel Costa i Llobera. En aquest sentit te publicat, Supervivència de Miquel Costa i Llobera. Dades per a la Historia, commemoració del cinquantenari de la mort del Poeta, el 1973. Obra en la qual es pot resseguir tot el conjunt d'activitats que varen dur a terme en el referit homenatge, a més dels principals protagonistes implicats. També s'ha publicat el seu prego titulat, "Bocchoris i els seus Foners", prego de festes de La Patrona de Pollença de l'any 1977, editat el 1985.\nAntoni Segui també ha destacat en el camp de la poesia i la creació literària. Té poemes dispersos publicats a Ponent, Sa Roqueta, Bajarí, Autores-Lectores, Arboleda, Tres Branques d'un mateix Pi, i a vàries corones poètiques i anuaris espanyols i estrangers. Els poemaris publicats són: L 'amor en quart creixent, del 1977; Un llorer per a Costa i Llobera, de 1982. A més va reeditar Poesies, del pollencí Joan Guiraud, el 1985. Ha obtingut els següents guardons: Englantina en els "II Jocs Florals de Felanitx",1967; Rosa d'Or de la Pau en el "V Certamen Poètic -Literari de la Mare de Déu de la Pau de Castellitx", Algaida el 1972; Rosella de la Plata en els "I Jocs Florals de Sineu" el 1980; Primer Premi en el "X Concurs -bilingüe- de Poesia de l' Agrupació Hispana d'Escriptors, A.H.E" el 1986; i d'altres secundaris, entre els quals anotem el segon premi en el "III Concurs de Gloses", el 1933.\nTambé ha rebut altres distincions:\nGovem Balear: "Conselleria de Cultura, Educació i Esports". ( Direcció General d'Educació). "Mestres i Artistes, Homenatge". D'International Biographical Centre. Cambridge, England. i America Biographical Institute. Raleigh U.S.A.\nNo hi ha dubte que tots aquests mèrits situen a Antoni Segui, mort el 3 de juny de 2002 com un dels personatges més rellevants de l'àmbit cultural de Pollença.\nCultura, educació i esport. | Enllaç permanent | Comentaris (22) | Retroenllaços (0)\nAnticorrupció i camins.\nAlternativa | 17 Desembre, 2007 07:00 | Compartir:\nContinuam amb les preguntes del ple de novembre, us recordam que el ple de desembre és dijous 20 a les 12:00, esperam vostres preguntes, suggeriments, queixes, precs...\n6.- Podia informar el senyor batle de l’actuació de la Fiscalía anticorrupció a l’area d’urbanisme.\nJoan va contestar que la fiscalia estava estudiant tota la informació referent a les àrees de reconversió del Pla Territorial. En el cas de Pollença; l'intercanvi d'edificabilitat entre Cala Carbó i l'Ullal i l'esbucament del hotel D. Pedro.\nCom sabeu dies després la premsa va publicar que la Fiscalia Anticorrupció ha denunciat el Pla Territorial de Mallorca davant el jutjat d’instrucció número 1 per presumptes delictes de tipus urbanístic. En concret es tracta de les Àrees de Reconversió Territorial incloses dins la norma, que en el seu moment va tenir les crítiques de l’oposició de col·lectius ecologistes.Una mostra més de com vàrem fer les coses UM-PP.\n7.- A l’anterior ple ordinari s’em va contestar que s’estava cercant el permís d’obres de la barrera a la finca coneguda com de l'Empeltada que tanca actualment la carretera vella de Lluc,. S’ha trobat després de més d’un mes de recerca? I si no s’ha trobat que pensa fer l’Ajuntament ? Tornam a recordar que el propietari de la citada finca incompleix un decret de Batlia de maig del 2006 i que ja seria hora d’una intervenció executiva de l’Ajuntament sense més excuses.\n8.- Respecte al tema de la carretera vella de Lluc s’ha fet alguna cosa respecte a nostre prec del ple del mes de setembre on demanàvem que l’Ajuntament col·laborés amb el defensor del poble i l’enviés la informació que aquest havia requerit en dues ocasions\n9 -A l’anterior ple es va contestar que el catàleg de camins, aprovat provisionalment fa més de dos anys s’aprovaria definitivament aviat. Quan de temps calculen que necessiten més per fer aquesta aprovació? No pensa el senyor batle que ja que el Sr Martí Ochogavía gaudeix de dedicació exclusiva i ja que és regidor de manteniment de camins estaria bé que dediqués un temps a aquest tema. Pensam que no estaria de més ja que ha de saber quins camins ha de mantenir. A aquest tema tant l'empresa pública FODESMA com la plataforma pro camins públics i oberts han fet molt de feina mentre que l’Ajuntament pràcticament no ha fet res.\nAl tema de Camins s’ens va informar que al no haver-se cobert encara la plaça d’arquitecte interí, que ara s’ha tornat a convocar , no havia estat possible fer cap feina.\nMartí Ochogavía es va molesta per nostra petició i va contestar que el feia molt de feina, que només havia faltat un dia a la seva feina a l’Ajuntament i que cada dia s’aixecava a les 7 del matí.\nLi vaig replicar que no havia dit que no fes feina, si no que si podia ajudar al tema dels camins. Li vaig recordar també que té un cap de serveis.\nHonestament pens que si Martí organitzés la seva feina d’altra manera podria ser més útil i que aixecar-se a les 7 no vol dir fer una feina profitosa.\nRegidors | Enllaç permanent | Comentaris (27) | Retroenllaços (0)\nFira sense respostes i actes.\nAlternativa | 16 Desembre, 2007 06:58 | Compartir:\nAquestes són les preguntes referents a la FIRA que vàrem fer al ple de novmebre. Us recordam que el ple de desembre és dijous 20 a les 12:00, esperam vostres preguntes, suggeriments, queixes, precs...\nJa hem penjat les actes del ple ordinari d'octubre on entre altres punts es va aprovar la modificació de les ordenances fiscalsreguladores de l’impost sobre béns immobles; l’impost sobre activitatseconòmiques; l’impost sobre vehicles de tracció mecànica i l’impost sobrel’increment de valor dels terrenys de naturalesa urbana.\ni del Ple extraordinari de 16 novembre . modificació de l’ordenança fiscal reguladora de la taxa pel servei de recollida domiciliària i tractament de fems i residus i de l’establiment de l’ordenança fiscal reguladora de la taxa per prestació deserveis i realització d’activitats d’acció social\nVarem donar l’enhorabona a l’equip de govern per la retallada del pressupost,esperam que aquesta filosofia d'austeritat es faci extensiva a altres àrees com fiu nostra convocatòria de dijous 20 . De totes maneres com tot és millorable aquestes van ser nostres preguntes per millorar la FIRA 2008.\n1.-Per què s’ha de cobrir amb moqueta tota l'església, que a més a més s’ha de canviar cada any? Quin cost té ?\n2.- L’arena que es va col·locar al claustre d’on es va agafar? Suposam que no s'haurà agafat de la platja ja que suposaria una il·legalitat. Com va ser instal·lada l’arena al claustres? Es va utilitzar maquinària pesant? On es troba l’arena retirada?\n3.- També pensam que sobrava la bicicleta gegant d'enmig del claustre i que ha costat a l'Ajuntament 4.000 euros i que no saben on la col·locaran. Segons l'autor, el fabricant i el comprador és un regal i una ganga, que voleu que us digui, els regals no es paguen i no estam per comprar bicicletes gegants. El més curiós és que alguns dels regidors de l'equip de govern no sabien res del tema. Qui va encarregar l'escultura de la bicicleta? Per què es va encarregar sense saber on s'anava a col·locar ?\n4.- Al tema de la seguretat. Havia suficient seguretat a la demostració de les motos de trial? No pensen que és millorable la seguretat a les connexions elèctriques de les paradetes de la Fira?\n5.- Què s'ha fet respecte a la denúncia del GOB de que a la fira de Pollença havia una gàbia montada per la societat de caçadors, amb dos tords a l'interior i un tudó. I que aquestes aus no es poden tenir vius en captivitat i menys encara a la vista de tothom.A més a més un dels tords pasturava per enterra amb una ala rompuda.\nDe totes les preguntes de la FIRA només Martí Ochogavía va contestar que les connexions elèctriques eren revisades pels tècnics municipals i estaven en condicions. Cosa que no és certa, supòs que la propera vegada haurem de fer fotografies per demostrar que realment a la Fira n'hi ha instal·lacions elèctriques que no es fan en condicions i suposen un perill.\nAlternativa | 15 Desembre, 2007 17:00 | Compartir:\nL'alcalde de Salamanca Julián Lanzarote ha rectificat mitjançant roda de premsa la pujada del preu de l'autobús urbà, que superava el 84%. Amb aquest canvi, l'augment serà el de l'IPC.\nDonau difusió a nostra iniciativa no importa el color polític, no ens importa que canvieu alguna cosa a l'al·legació, el tema és que dijous l'Ajuntament es trobi ple d'al·legacions.\nHem de tenir en compte que els impostos i taxes estan a exposició pública i que encara no s'ha fet la seva aprovació definitiva ara és el moment de deixar de criticar al carrer i passar a l'acció i reivindicar que l'economia municipal és pot sanejar amb més austeritat, retallant despeses i no fent pujades d'impostos d'un 133% (IBI Rústic) o un 40% (fems).


Almenys nou morts en un estadi de Dakar per una allau\nAlmenys nou morts en un estadi de Dakar per una allau després d'una baralla\nFINAL DE LA COPA DE LLIGA DEL SENEGAL\nUn enfrontament entre seguidors durant el partit va provocar la caiguda d'un mur\n16 de de juliol del 2017. Actualitzada 31 de de gener del 2018 a les 19:54\nAlmenys nou persones han mort i desenes més han resultat ferides com a conseqüència d'una allau ocorreguda avui a l'estadi Demba Diop de Dakar, segons fonts hospitalàries citades per emissores de ràdio locals. Un enfrontament entre seguidors durant un partit de final de la lliga va provocar la caiguda d'un mur de l'estadi, que va ocasionar l'allau i va causar els nou morts en l'acte, va informar la ràdio privada RFM. Desenes de ferits, alguns greus, han sigut hospitalitzats a la capital senegalesa, va indicar la mateixa font. L'agència oficial senegalesa havia informat amb anterioritat de vuit morts i 49 ferits.\nCom a conseqüència de l'incident, que va tenir lloc després de la final de la Copa de la Lliga de futbol entre l'Stade de Mbour i l'Union Sportive Ouakam, diverses manifestacions esportives previstes aquest cap de setmana han sigut cancel·lades.\nL'allau es va produir tot just acabar la pròrroga, que es va resoldre a favor de l'Stade de Mbour, que va guanyar per 2-1.\nSenegal Violència en l'esport Futbol Dakar


Fotografia d’arxiu de la fira\n04/03/2020 - 17:02h\nLa jornada, organitzada pels botiguers del Centre Vila, se celebrarà aquest divendres durant tot el dia a la plaça de la Vila\nEls comerciants de l’Associació de Comerciants i Professionals Centre Vila posen punt final a la temporada de rebaixes avui divendres amb una nova edició de la fira Fora Estocs, durant tot el dia a la plaça de la Vila.\nUna trentena de comerciants muntaran una parada a la plaça de la Vila on oferiran tots els estocs de la temporada de tardor-hivern a preus superrebaixats. L’objectiu és garantir espai a la botiga per fer el canvi de temporada i oferir als clients oportunitats úniques. A la fira hi participen comerços majoritàriament vinculats al sector de la moda, equipament personal, esport i parament de la llar.\nDivendres a la tarda, Centre Vila juntament amb la Fundació l’Espiga oferirà xocolata desfeta per berenar a tots els que passin per la fira.


Com fer la reserva d'unes colònies d'estiu? - INFORMACIÓ GENERAL - Colònies d'anglès, colònies d'estiu\nCom fer la reserva d'unes colònies d'estiu\nPer inscriure's a un dels torns de colònies d'idiomes o colònies tempàtiques d'English Summer S.A. és molt fàcil. Només has de tenir en compte el següent:\nJa saps quin campament vols reservar?\nConsulta les nostres colònies o sol·licita el nostre catàleg!\nFES LA TEVA RESERVA DE PLAÇA\nA la pàgina inicial tens uns filtres que t'ajudaran a seleccionar el campament d'estiu que millor s'adapti a les teves necessitats.\nCONFIRMACIÓ DE PLAÇA (Per les reserves realitzades per email)\nTotes les sol·licituds d'inscripció seran contestades per correu electrònic.\nA mida que es resolgui la petició de places, ens posarem en contacte per confirmar el centre i les dates del seu nou campament d'estiu, avisant del pagament de la reserva segons la seva inscripció i la resta, 30 dies abans de l'inici del curs.\nLa plaça quedarà confirmada al rebre el nostre email de confirmació. Les places són limitades. En cas de no disposar de places al curs sol·licitat s'oferirà la possiblitat d'inscriure's a un altre curs o centre. Queda reservat el dret d'admissió.\nPosem a la teva disposició 3 formes de pagament:\n1. PAGAMENT DE LA RESERVA I LA RESTA A PAGAR FINS A 30 DÍES ABANS DE L'INICI DE LES COLÒNIES.\nEls pagaments poden ser domiciliats o per transferència (Cta. ES70 0182 1238 6700 1150 2348 indicant nom de l'alumne i el codi del curs).\n2. PAGAMENT FRACCIONAT AMB DESCOMPTE. T'HO POSEM MÉS FÀCIL! ESTALVIA AMB EL PAGAMENT FRACCIONAT!\nEl pagament es fa mitjançant 6 rebuts domiciliats (inclou la reserva), el primer serà en matricular-se i els següents, la primera setmana de cada mes. Aquesta modalitat només és vàlida pels matriculats abans de l'1 de març de 2019.\n3. PAGAMENT ANTICIPAT DE LA TOTALITAT DE LES COLÒNIES\nAmb descompte si reserva i paga abans de l'1 de març de 2019. Els pagaments poden ser domiciliats, amb tarjeta de crèdit o per transferència.\nAssegura les teves colònies amb la nostra assegurança de cancelació i interrupció d'estància per 30€ i viu tranquil.


El forn tancarà l’any amb un 3% menys de brossa cremada\nEl Centre de Tractament de la Comella estima que la caiguda de deixalles aquest any serà d'un 3%\nLa quantitat de deixalles que es recullen al país torna a baixar. L'any acabarà amb una nova reducció que des del Centre de Tractament de Residus (Ctrasa) situen al voltant del 3 per cent.\nAquesta baixada de les tones de brossa representa un problema per al forn, ja que un exercici més el total que se'n cremarà queda molt lluny de les 45.000 tones que s'havia previst que incineraria cada any.\nEls indicadors d'explotació de la planta mostren que fins al 30 de novembre s'han destruït 30.631 tones, de les quals poc més de 23.000 corresponen a residus urbans generats al Principat. El global incinerat l'any anterior va ser de 33.236 tones, entre les quals n'hi havia 26.435 provinents de les deixalles urbanes. El segon lloc de residus que rep el forn l'ocupen els sanitaris, que no arriben a les tres tones, tot i que fins al novembre passat ja se n'havia recollit gairebé una tona més que en tot l'exercici precedent. Molt més lluny apareix la dada dels fangs, humits i secs, que també es cremen a la planta i que per separat no arriben a les dues tones.\nÉs en aquestes xifres que els responsables del Centre de Tractament de Residus es basen per pronosticar tancar un altre any amb dades a la baixa. La gerent de la planta, Cristina Rico, va manifestar que preveuen "que es mantingui la tendència de caiguda al voltant de 3 per cent perquè continuem perdent residus" i va indicar que el descens "és atribuïble a la baixada del consum, perquè l'increment del reciclatge no té impacte" en aquest total recollit. Rico hi va afegir que totes les incineradores integrades en l'associació de la qual forma part el forn "tenen una caiguda similar" i també en la resta de casos està vinculada a la reducció del consum com a conseqüència de la situació de crisi.\nBROSSA FINS A L'ABRIL\nEl problema de la falta de material per cremar continua condicionant el funcionament de la planta de la Comella, ja que la falta de residus obliga a fer parades tècniques per acumular brossa. L'última es va fer a l'octubre i va servir per "estocar deixalles i passar l'hivern", va comentar Rico. I l'operativa es tornarà a repetir amb vista a la primavera, perquè la previsió dels tècnics és que el forn continuï sense rebre suficient material per arribar a les xifres per a les quals es va dissenyar la infraestructura. Així, la programació de funcionament de la planta preveu "aguantar" amb el material que hi ha i el que s'hi porta "fins a l'abril o el maig, i fer una altra parada per estocar residus de nou", va indicar la gerent de Ctrasa.\nPerquè del que no hi ha notícies encara és que es faci realitat el projecte que s'havia plantejat d'importar brossa domèstica de les comarques veïnes de Catalunya per rendibilitzar el forn, per permetre un funcionament més ajustat per a la maquinària de què disposa. Cristina Rico va manifestar que les negociacions les porta el ministeri de Medi Ambient i "no en sabem res de fa molt de temps".\nUn dels serveis complementaris que ofereix el centre de tractament de la Comella és la recollida de tot tipus de residus a la deixalleria. Rico va explicar que "s'ha detectat que molts particulars i empreses es pensen que cobrem" i per això no en fan ús perquè creuen que s'ha de pagar. Per aquest motiu, s'ha llançat una campanya dins del pla de comunicació per informar la població que "el servei és gratuït, perquè el cost l'assumeix Govern". Aquest any la deixalleria ha recollit prop de 8,5 tontes de residus, entre els quals destaquen els envasos de vidre, fusta i residu verd, pneumàtics fora d'ús i envasos lleugers.


Mas: "Jo hi sóc mentre formi part de la solució. I me n'aniré quan formi part del problema" La República\nMas: “Jo hi sóc mentre formi part de la solució. I me n’aniré quan formi part del problema”\nBarcelona (ACN).- El president de la Generalitat, Artur Mas, ha ratificat la seva voluntat de seguir liderant el procés si guanya les eleccions del 27-S. “Si guanyo haig de continuar. Jo hi sóc mentre formi part de la solució i me n'aniré quan formi part del problema”, ha assegurat Mas en una entrevista aquest diumenge al diari 'La Vanguardia'. “A criteri d'alguns ja formo part del problema, però encara no sé si són majoria o no els que pensen així. Per això ho ha de referendar la gent a les urnes”, ha continuat el president de la Generalitat, que també s'ha mostrat certament contrariat per la victòria d'Ada Colau a la capital catalana. “Em preocupa el futur de Barcelona”, ha comentat el president de la Generalitat.\n“Estic preocupat per la capacitat que hi haurà en aquesta ciutat que té una gran embranzida i que ha aconseguit un prestigi excepcional”\nHa continuat Mas, que considera la ciutat “com la gran targeta de presentació de Catalunya al món”. “Estic preocupat per la capacitat que hi haurà de governar aquesta ciutat amb eficàcia, amb rigor i fins i tot amb sensibilitat”, ha reblat el president de la Generalitat, que ha recordat els estirabots que li ha dedicat la mateixa Ada Colau al seu partit i a la seva persona. “No només parla de la màfia, sinó que ens diu lladres. I jo em pregunto, quan a una persona li dius mafiós i lladre, deus haver de provar alguna cosa, perquè si no… és la santa Inquisició”, ha lamentat Mas.\n“Podem debilita el procés sobiranista”\nSobre Podem, el president de la Generalitat tampoc s'ha mossegat la llengua en l'entrevista a 'La Vanguardia' i ha assegurat que es tracta d'un partit “més reaccionari que progressista”. “Dit d'una altra manera, és molt més trencador el 9-N i el projecte sobiranista que no pas determinats discursos inflamats que estem sentint”, ha puntualitzat Mas. “Podem és un nou actor que, en la mesura en què sigui decisiu al Parlament de Catalunya, o canvia molt, o debilita el procés sobiranista, clarament. És així, ens agradi o no”, ha reflexionat en veu alta el president català, que ha tornat a negar que es repensi la data de les eleccions del 27-S.\n“Demorar el 27-S podria ser pitjor”\n“Hi ha molta gent que entén que demorar-les més podria ser pitjor”, ha sentenciat Mas, que ha insistit que la convocatòria “és el compliment d'un compromís”. “I és un compromís derivat de pactes, no d'un caprici meu”, ha afegit el president de la Generalitat. “El sentit d'aquestes eleccions avançades un cop més és poder fer la consulta que no ens han deixat fer de cap altra manera, d'una manera normalitzada”, ha explicat Mas, que ha defensat també la conveniència d'anticipar els comicis catalans a les eleccions espanyoles. “Un avantatge és que partim d'una posició clara des de Catalunya, i ja haurem definit quin és el nostre terreny de joc”, ha valorat.\n“Sabrem si hi ha o no una majoria sobiranista al Parlament, perquè això s'ha de veure. Jo no dona per fet que aquesta majoria hi serà, vull saber si hi és o no hi és”, ha constatat el president de la Generalitat, que ha finalitzat defensant la necessitat d'una candidatura àmplia de cara al 27-S. “La meva intenció és eixamplar l'espai amb aquell concepte que vaig desenvolupar de la Casa Gran del Catalanisme, que vol dir sumar i aplegar sensibilitats diferents”, ha enumerat Mas. “Evidentment s'ha de fer des d'una òptica d'aquella gent que com a mínim defensi el dret a decidir, no dic ja la sobirania plena. Hem de sumar el màxim de gent possible”, ha conclòs.


Vall d’Hebron inicia un assaig per filtrar la sang i millorar l’evolució dels crítics amb covid | Catalunya | EL PAÍS Catalunya\nBarcelona 6 MAI 2021 - 13:37\tCEST\nUn pacient amb covid se sotmet a l'assaig a la Vall d'Hebron. MARTA PÉREZ EFE\nL'Hospital Vall d’Hebron estudia un nou filtre sanguini per al tractament de la covid i de la sèpsia, que és una resposta descontrolada del sistema immune a una infecció. Aquest sistema és capaç d'unir-se als microorganismes de la sang i disminuir la quantitat de virus o bacteris presents per rebaixar la càrrega viral al torrent sanguini. Ara el centre hospitalari estudia la seva capacitat per millorar l'evolució clínica dels pacients crítics.\nEl tractament de la covid en pacients que són a l'UCI és especialment complex. “Els pacients crítics tenen una càrrega viral més alta”, analitza el cap de Medicina Intensiva de l'hospital, Ricard Ferrer. “I no poden rebre els dos principals tractaments: ni remdesivir (un fàrmac antiviral) ni regeneron (anticossos) perquè estan indicats per a pacients que no són crítics”. El nou dispositiu de filtratge de la sang obre una “tercera via” per combatre la malaltia quan està en fase avançada i reduir l'estada a l'UCI. “Necessitem una alternativa per als malalts més greus”, reclama el responsable hospitalari.\nSegons càlculs de Ferrer, aproximadament el 80% dels pacients amb covid molt greus tenen patògens a la sang, la qual cosa implica que la infecció està “més descontrolada”. “Si el sistema immunològic funciona correctament conté el virus al punt d'entrada”, explica l'intensivista, “però si el virus és a la sang significa que el sistema immune no ha pogut mantenir-ho al pulmó”. El dispositiu filtra els patògens de la sang en un tractament similar al sistema d'hemodiàlisi, amb l'objectiu d'eliminar els microorganismes del torrent sanguini. L'hospital considera que una sessió d'entre quatre i sis hores seria suficient per netejar bona part dels patògens que es troben a la sang.\n“S'ha comprovat que aquest dispositiu és capaç de reduir la càrrega viral en sang. Ara, en el cas de la covid, volem estudiar si eliminar el virus de la sang és suficient per disminuir la gravetat dels pacients”, afegeix Ferrer. Els estudis que s'han dut a terme fins ara han observat que en determinats casos aquest sistema pot millorar la funció pulmonar i la saturació d'oxigen en pacients amb covid que estaven crítics, segons l'hospital.\n“Volem estudiar si eliminar el virus de la sang és suficient per disminuir la gravetat dels pacients”, explica un responsable\nVall d’Hebron està reclutant pacients per administrar aquest tractament, tot i que els assajos clínics a les UCI són més complexos. Els malalts greus no poden donar el seu consentiment i les famílies han d'aprovar la participació en l'assaig. El temps d'inclusió és escàs perquè si els pacients ja han rebut segons quins medicaments no poden formar part del tractament. “Tenim un 10% de rebuig, aproximadament”, apunta Ferrer. L'assaig analitzarà 42 pacients amb covid i 232 amb sèpsies, però si els resultats són positius l'hospital preveu fer assajos amb una mostra més extensa.\nEn el cas de la sèpsia, l'assaig analitzarà la seva eficàcia per eliminar els bacteris a la sang. En aquests casos, s'administren també antibiòtics d'ampli espectre. “Esperem poder tractar la sèpsia abans de saber quin patogen específic està causant la infecció i, per tant, abans de saber quin és l'antibiòtic òptim”, concreta Ferrer.\nAquesta tecnologia es va provar inicialment per l'Agència de Projectes de Recerca Avançats de Defensa (DARPA) del Departament de Defensa dels Estats Units. Ara es validarà a Espanya a l'Hospital Vall d’Hebron i l'Hospital Clínico San Carlos de Madrid.


12 de març de 2021 (16:33 CET)\nSandra Gomez Valencia\nLa vicealcaldessa i regidora d'Urbanisme de l'Ajuntament de València, Sandra Gómez ha anunciat una nova proposta amb l'objectiu de recuperar espais escolars segurs dins de la ciutat de València. Fins ara, 19 centres escolars han confirmat la seua participació pel que fa a aquest projecte, que està encara en una primera fase, i que compta amb un import inicial d'un milió d'euros.\nLa intenció per part de l'àrea d'Urbanisme és reduir la contaminació tant de l'aire com acústica i "garantir la seguretat i el dret a respirar aire net en eixos espais". Així, després de posar-se en contacte amb els col·legis interessats, es va fer un estudi minuciós des de l'ajuntament per a analitzar la manera de fer-lo, ja que cada col·legi està davant possibilitats diferents.\nSegons estiga posicionat el centre educatiu, concretament per l'entorn que li envolta, es realitzarien una sèrie d'actuacions o no. Per exemple, en el CEIP Cervantes s'ha demanat una ampliació de voreres dins del que és l'entorn escolar. En altres col·legis com el de Benimàmet o el de la Fonteta es convertirà en zona de vianants alguns dels carrers d'accés. En definitiva, l'ampliació de les voreres i la conversió en zona de vianants dels carrers, així com la col·locació de zones d'arbratge o espais recreatius infantils, és la idea que ha anunciat Gómez per a tindre uns espais escolars segurs.\nSi bé aquestes idees ja s'han començat a abordar amb 19 col·legis de la ciutat, Sandra Gómez aclareix que "aquesta és una primera fase", però que "volem anar una mica més enllà, perquè encara tenim marge per a continuar millorant en entorns escolars". Per això, la vicealcaldessa ha volgut anunciar que licitaran la contractació d'un pla d'entorns escolars segurs que "analitze les possibilitats de cadascun dels col·legis de la ciutat de València".\nGómez ha destacat que això respon a iniciatives d'alguns col·lectius. "Cada vegada són més els pares i mares de tota Espanya que secunden això perquè el disseny urbanístic a les ciutats prioritze elements de conversió en zona de vianants de la ciutat", ha assenyalat Gómez. Segons la vicealcaldessa, l'ajuntament aposta per un pla que englobe tots els col·legis d'educació infantil i secundària de la ciutat per a millorar "la seguretat viària i la salut dels més xicotets".\nD'altra banda, en aquesta línia de recuperació d'espai públic, la responsable de l'Àrea d'Urbanisme de València ha comentat que en cinc anys, "hem recuperat més de 122.000m2 per a la ciutadania, l'equivalent a 17 camps de futbol, i ho hem fet en tots els districtes de la ciutat".


Envernissar i protegir la fusta exterior a Figueres - Pintura i decoració Alt Empordà\nEts aquí: Inici / Sense categoria / Envernissar i protegir la fusta exterior a Figueres\nagost 26, 2020 /0 Comments/in Sense categoria /by admin\nSi disposes d’elements de fusta en exteriors, necessites saber què fer pel que fa a manteniment. Envernissar i protegir la fusta exterior ja no serà un inconvenient, ja que comptes amb Decorpint a la ciutat de Figueres.\nCom envernissar i protegir la fusta exterior?\nLes inclemències de el clima i els efectes de les estacions provoquen el deteriorament de la fusta amb el pas el temps, d’aquí la importància de protegir-la per garantir la seva durabilitat. A continuació, t’indiquem quins són els productes que t’ajuden a protegir la fusta exterior:\nProtegeixen la fusta dels efectes de cops i imperfeccions. Hi ha diversos tipus de vernissos per a ús exterior, caracteritzats per la seva elasticitat i contingut de filtres de raigs ultraviolats que prevenen la decoloració i sequedat, causats per l’exposició al sol i la pluja.\nÉs un tractament ideal per a mobles i terres de fusta. Per fustes tropicals és recomanable l’oli de teca, que s’ha d’aplicar els primers anys cada 3 mesos aproximadament. Aquest producte nodreix i preserva el color i la brillantor, a més, aconsegueix la impermeabilització a través dels porus fent la fusta més resistent.\nEl lasur regula la humitat natural i conté filtres per raigs solars i fungicides, que impedeixen la presència de plagues. S’ha d’utilitzar després d’envernissar o després de suprimir el tractament en oli.\nA més de les cures esmentats anteriorment, també hi ha l’opció de la pintura. Aquesta actua com segellat contra l’aigua i protecció contra els raigs ultraviolats i pot ser aplicada sobre fustes sense tractar. Recorda que la millor manera de protegir la fusta és proporcionant un manteniment oportú i, per a això comptes amb Decorpint a la ciutat de Figueres.\nTarimes exteriors a Figueres (de fàcil muntatge i sense manteniment, oferta... Formulació de pintura a Figueres a partir d’una mostra